CELEX: 32011R1292
Language: lv
Date: 2011-12-09 00:00:00
Title: Komisijas Īstenošanas regula (ES) Nr. 1292/2011 ( 2011. gada 9. decembris ), ar ko groza Regulu (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu ( IPA )

13.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 329/1
            
         KOMISIJAS ĪSTENOŠANAS REGULA (ES) Nr. 1292/2011
   (2011. gada 9. decembris),
   ar ko groza Regulu (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 17. jūlija Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) (1) (“IPA regula”), un jo īpaši tās 3. panta 3. punktu,
   tā kā:
   
               (1)
            
            
               Komisijas 2007. gada 12. jūnija Regulā (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) (2), ir paredzēti sīki izstrādāti noteikumi par IPA regulas īstenošanu.
            
         
               (2)
            
            
               Regulas (EK) Nr. 718/2007 noteikumi par darbības izmaksu attiecināmību būtu jāsaskaņo ar pamatnolīgumiem, kas noslēgti ar starptautiskām organizācijām.
            
         
               (3)
            
            
               Īpašajos noteikumos par pārrobežu komponentu iekļautā atkāpes klauzula par attiecināmiem izdevumiem darbības izmaksu jomā būtu jāsaskaņo ar pārejas palīdzības un iestāžu veidošanas komponenta atkāpes klauzulu.
            
         
               (4)
            
            
               Saistībā ar īpašajiem noteikumiem par cilvēkresursu attīstības un lauku attīstības komponentiem Regulas (EK) Nr. 718/2007 160. un 188. pantā ir paredzēti nosacījumi iepriekšēja finansējuma piešķiršanai cilvēkresursu attīstības un lauku attīstības komponentiem. Ņemot vērā šo noteikumu īstenošanas gaitā gūto pieredzi, iepriekšējs finansējums, ko Komisija maksā tām valstīm, kuras finansējumu saņem cilvēkresursu attīstības un lauku attīstības komponentu ietvaros, būtu jāpalielina un šie noteikumi būtu jāsaskaņo ar noteikumiem par iepriekšēju finansējumu reģionālās attīstības komponenta jomā.
            
         
               (5)
            
            
               Šajā regulā paredzētie noteikumi atbilst IPA komitejas viedoklim,
            
         IR PIEŅĒMUSI ŠO REGULU.
   1. pants
   Regulu (EK) Nr. 718/2007 groza šādi:
   
               1)
            
            
               regulas 34. panta 3. punkta e) apakšpunktu aizstāj ar šādu:
               
                           “e)
                        
                        
                           darbības izmaksas, ja vien pamatnolīgumos ar starptautiskām organizācijām nav paredzēts citādi;”;
                        
                     
         
               2)
            
            
               regulas 89. panta 3. punktam pievieno šādu daļu:
               “Darbības izmaksas, tostarp īres izmaksas, kas īpaši saistītas ar darbības līdzfinansēšanas periodu, katrā atsevišķā gadījumā var uzskatīt par atbilstīgām.”;
            
         
               3)
            
            
               regulas 160. panta 3. punktu aizstāj ar šādu:
               “3.   Papildus 42. panta noteikumiem iepriekšējs finansējums veido 30 % no Eiropas Savienības ieguldījuma par attiecīgās programmas pēdējiem trim gadiem, un to veic, tiklīdz ir izpildīti 42. panta 1. punkta nosacījumi. Vajadzības gadījumā, ņemot vērā budžeta saistību pieejamību, iepriekšēju finansējumu var veikt divos maksājumos.”;
            
         
               4)
            
            
               regulas 160. panta 4. punktu svītro;
            
         
               5)
            
            
               regulas 188. panta 1. punktu aizstāj ar šādu:
               “1.   Šā komponenta mērķiem iepriekšējs finansējums var būt 30 % no Eiropas Savienības ieguldījuma par attiecīgās programmas pēdējiem trim gadiem. Atkarībā no budžeta apropriāciju pieejamības iepriekšēju finansējumu var veikt divos vai vairākos maksājumos.”
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 210, 31.7.2006., 82. lpp.
   
      (2)  OV L 170, 29.6.2007., 1. lpp.